Referat fra styremøte i OODK

Møtenummer:10/2016

Dato:15.11.2016

Kl:19.00

Sted: Aker Lås sine lokaler i Brobekkveien

Frafall: Hege Sundsbarm og Rita Bredesen

Dagsorden:

Sak 39/2016: Godkjenning av referat fra 24.10.   
*Godkjent*

Sak 40/2016: Oppsummering medlemsmøtet og eventuelle vedtakspunktet om mannskaper og AG lagregler, jf vedlegg 3”utvalgets rapport” og ”referat fra medlemsmøte 8/11 som også er publisert på dokumentarkivet på nettsiden.   
*1. Mannskaper:*   
*Det var mange gode forlag. Styret vedtok å jobbe videre med følgende innspill:*   
*- Alle klubbens medlemmer som melder seg på et stevne, må stille som mannskaper dersom det er behov*   
*- Styret publiserer alle datoer for det neste årets stevner så snart disse er godkjent av NKK. Sammen med datoene legger man inn en lenke der folk kan melde seg på som mannskaper.*   
*- Styret utarbeider informasjonsmateriale om klubben der man i tillegg til å fortelle om tilbudene våre, understreker at det forventes og er nødvendig at alle medlemmer stiller som mannskaper når det er behov.*   
*- Treningsledere og instruktører oppfordres til å melde fra til styret dersom det kommer nye medlemmer på trening. Dette for å kunne sende ut info til det nye medlemmet.*   
*- I påmeldingen til førtskommende vintertrening for lydighetsgrenene( LP,Rally,Bruks) legger man inn avkrysning om man kan hjelpe til å stevner.*

*2. Krav til deltagelse på nybegynnertrening AG:*   
*Etter hvert som AG har blitt en populær sport, er det mange som tilbyr nybegynnerkurs. Kvaliteten på disse nybegynnerkursene varierer dessverre mye og erfaringen de siste årene er at mange har dårlige ferdigheter selv om de har gått på kurs. Etter innspill fra treningsansvarlige og erfarne agilityutøvere/instruktører/treningsledere, vedtar styret følgende:*   
*For å delta på AG-treninger i OODK, må hund og fører ha gjennomført nybegynnerkurs og beherske alle hindre.*   
*For å delta på videregående treninger må ekvipasjen først avklare dette med treningsansvarlige.*   
*Det er mulig etter anbefaling fra treningsansvarlige å søke styret om dispensasjon fra kravet om nybegynnerkurs.*

*3. Lagregler AG*   
*Man fant at over halvparten av de som er medlemmer på facebookgruppen til agilitytreninger ikke er medlemmer i OODK.  På bakgrunn av dette, er det ikke hensyntatt de innspillene som er ytret der.*   
*Etter en lang og grundig gjennomgang av innspillene fra medlemsmøtet 8/11 samt utvalgets rapport, mener styret argumentene for å beholde kravet veier tyngst. Styret har i tillegg lagt vekt på at lag skaper klubbtilhørighet.*   
*Vedtak:*   
*Et enstemmig styre vedtok å beholde regelen om at man ikke kan trene i OODK dersom man går lag for andre klubber.*   
*I lys av vedtaket over, ble det ikke aktuelt å diskutere alt.3 i utvalgets rapport.*

*Vedtakene over publiseres på nett samtidig som referatet fra dette styremøtet er godkjent (på styremøte 8.12.)*

Sak 41/2016: Fordeling av forarbeid til årsmøtet, jf sjekkliste i dropboxmappe Årsmøter/2017   
*Oppgaver ble fordelt*

Faste punkter:

* Antall medlemmer: 285
* Klubbaktiviteter   
  Referat fra møte treningsledere rally, jf vedlegg 1.   
  *Referatet ble gjennomgått og spørsmål gruppen har stilt svares ut pr e-post.. Rally har fortsatt ikke treningsansvarlig, men det ser ut til å fungere ok at treningslederne deler på oppgavene en treningsansvarlig har*.*Gruppen av treningslederne bes om å informere øvrige grensers treningsansvarlige om helgekurs, KM etc.*   
  Klubbmesterskap:   
  *Styret diskuterte om KM skal arrangeres felles eller separat. Erfaringene fra 2015 var blandede da mange dro når egen gren var ferdig og ikke deltok i det sosiale etterpå. Grenene oppfordres derfor til å arrangere KM 2017 på eget initiativ. Styret dekker dommerhonorar etter NKK's satser, dommergave, premier og rosetter.*   
  *Som felles uhøytidelig aktivitet på tvers av grenene ønsker styret å avholde en felles avslutning før sommeren.*
* Økonomi   
  *Liten bevegelse da det er færre aktiviteter som pågår.*
* Stevner   
  *Venter på godkjenning fra NKK av klubbens rally - og bruksstevner*
* Trening/kurs   
  *Vintertrening på EKT ridehall for lydighetsgrenene publiseres. Dersom antall påmeldinger blir lavere enn 12 ekvipasjer, vil kostnaden bli såpass stor at man avbestiller.*
* Materiell/vedlikehold   
  Forespørsel utleie til Nydalen orienteringsklubb14.5., jf vedlegg 2.    
  *Styret ønsker ikke å svare enda da vi ikke selv er ferdige med planleggingen av vårens aktiviteter. Generelt er man også restriktiv med å låne ut Brekke til andre enn NKKU siden utlån krever arbeid fra en eller flere i styret både i forkant og etterkant.*   
  Orientering om kommunens planer for ny parkeringsplass ved Brekke.    
  *Forslaget er enten mellom vårt område og Maridalsveien, der det i dag er skog eller på andre siden av Maridalsveien, vis a vis vår treningsområde. Kristen har vært i kontakt med kommunen, og realisering av planen er ikke ”rett rundt hjørnet”. Kommunen vil holde oss orientert samt at styret på eget initiativ følge med.*

Mer lagringsplass:   
*Kristen har vært i kontakt med kommunen*   
*og fått noen tips, bl.a. Slik de har gjort det på Skullerud med å kle inn en kontainer slik at den ser ut som en hytte.. Dette vil se bedre ut enn kun en ”naken” kontainer til. Det må uansett løsning først sendes en søknad til Plan og Bygg. Behandlingen av en søknad kan ta tid.*

* NKK:    
  *Etter noe purring er det bekreftet at OODK's klubblover er til behandling i Hovedstyret. Klubblovene ble sendt inn etter årsmøtet 2016 siden årsmøtet vedtok tilføyelsen av at man velger varamedlemmer til styret.*